Rikunarita-ORG/Wikinium huggingface dataset:
# பட எழுத்து

பட எழுத்து முறையில் இருந்து உருவான பண்டை எகிப்திய எழுத்து முறை.
**பட எழுத்து** (Logogram) என்பது, ஒரு சொல்லை அல்லது ஒரு உருபனைக் குறிக்கப் பயன்படும் வரிவடிவம் ஆகும். இவற்றுக்குப் பேச்சு மொழியில் ஒத்த வடிவம் கிடையாது. பட எழுத்துக்களைச் சில வேளைகளில் கருத்தெழுத்து (ideogram) என்றும் குறிப்பது உண்டு. ஆனால், கருத்தெழுத்துக்கள், பட எழுத்துக்களைப்போல் சொற்களையும், ஒலியன்களையும் குறிக்காமல் நேரடியாக எண்ணங்களைக் குறிக்கின்றன.

பட எழுத்துக்கள் பல்வேறு முறைகளில் ஒழுங்குபடுத்தப்பட்ட காட்சிக் கூறுகளால் ஆனவை. இவை அகர வரிசை எழுத்து முறைகளைப்போல் ஒலியன் கூறுகளால் ஆக்கப்பட்டவை அல்ல. அகர வரிசை முறையில் எழுதப்பட்ட சொற்களின் ஒலியமைப்பைச் சுலபமாக நினைவில் வைத்திருக்க முடிவதுபோல, பட எழுத்துக்களின் பொருளை இலகுவாக நினைவில் வைத்திருக்கவும், ஊகிக்கவும் கூடியதாக இருக்கும். பட எழுத்துகளில் இன்னொரு சிறப்பம்சம், ஒரே பட எழுத்தைப் பல்வேறு மொழிகளிலும் அதே பொருளைக் கொடுக்குமாறு பயன்படுத்த முடியும் என்பதாகும்.

குறிப்பு: தமிழ் எழுத்துக்கள் ஒலியன்களை நேரடியாக குறிப்பதில்லை, மாறாக பிறப்பிடத்தைக் குறிக்கின்றன. இன்றய உலகின், பட எழுத்து காலப்போக்கில் ஒலியம் குறிக்கும் எழுத்து (அல்பாபெற்) என பரிணாமம் அடந்தது என்பது தவறான கொள்கை. பட எழுத்து பிறப்பிடங்களைக் குறிக்கும் ஓர் விஞ்ஞான அடிப்படை கொண்ட எழுத்தாக மாறி அதன்பின் தவறான எழுந்தமான கொள்கையான எழுத்துக்குறிப்பது ஒலியம்களை என்றாகிற்று.

## பட எழுத்து முறைகள்

பட எழுத்து முறைகளே உலகின் முதல் உண்மை எழுத்து முறைகள் ஆகும். பண்டைய எகிப்து, அண்மைக் கிழக்கு, சீனா, நடு அமெரிக்கா போன்ற தொடக்ககால நாகரிகங்கள் பலவற்றில் ஏதாவதொரு வடிவத்தில் பட எழுத்து முறைகள் பயன்பாட்டில் இருந்துள்ளன. இந்தியாவிலும் பாகிஸ்தானிலும் இருந்த சிந்துவெளி எழுத்துக்கள் பட எழுத்துக்கள் என்று பொதுவாகக் கருதப்படுகிறது. முழுமையாகப் பட எழுத்துக்களையே பயன்படுத்தும் எழுத்துமுறை நடைமுறைச் சாத்தியம் அற்றது. அவ்வாறான எழுத்து முறைகள் எதுவும் அறியப்படவில்லை. மாறாக எல்லாப் பட எழுத்து முறைகளிலுமே பட எழுத்துக்கள், அவை குறிக்கும் பொருளின் உச்சரிப்பு ஒலி ஒப்புமையின் அடிப்படையில் வேறு பொருள் கொள்ளவும் பயன்படுத்தப்படுகிறது. அதாவது ஒரு தொகுதி பட எழுத்துக்கள் அவற்றின் ஒலிப் பெறுமானத்துக்காகவே பயன்படுத்தப்படுகின்றன. *பட அசையெழுத்து* *(logosyllabary)* என்னும் சொல் இத்தகைய சொற்கள் பகுதியாக ஒலியன் இயல்பு கொண்டிருப்பதைக் குறிக்கவே பயன்படுத்தப்படுகிறது.

## மேற்கோள்கள்
# ரியூக்கியூவ மொழிகள்

**ரியூக்கியூவ மொழிகள்** (Ryukyuan languages) என்பன, சப்பானியத் தீவுக்கூட்டத்தின் தென் கோடியில் அமைந்துள்ள ரியூக்கியூத் தீவுகளின் தாயக மக்கள் பேசும் மொழிகள் ஆகும். சப்பானிய மொழியுடன் சேர்ந்து இவை சப்போனிக் மொழிக் குடும்பத்தை உருவாக்குகின்றன. இம்மொழிகள் ஒன்றையொன்று புரிந்துகொள்ளக் கூடியவை அல்ல. இன்று இம்மொழிகளைப் பேசுவோரின் எண்ணிக்கை எவ்வளவு என்பது தெரியாது. ஆனால், இம்மொழியை பேசும் மக்கள் ஒக்கினாவா சப்பானிய மொழியைப் போன்ற சப்பானிய மொழிகளுக்கு மாறிவருவதால், இம்மொழிகள் அழியும் நிலை ஏற்பட்டுள்ளது. இம்மொழிகளுள் நான்கு நிச்சயமான அருகும் நிலையில் உள்ளவை என்றும் மேலும் இரண்டு ஆபத்தான அருகும் நிலையில் உள்ளவை என்றும் யுனெசுக்கோ அறிவித்துள்ளது.

## மேற்கோள்கள்
# முத்திரை வரிவடிவம்

**முத்திரை வரிவடிவம்** (ஆங்கிலம்: Seal script; எளிய சீனம்: 篆书; மரபுச் சீனம்: 篆書; பின்யின்: zhuànshū) என்பது ஒரு பண்டைய சீன எழுத்து வனப்புடைமைப் பாணி ஆகும். இது சவு வம்சத்தின் உலோக வரிவடிங்களில் இருந்து சின் (Qin) நாட்டில் தோன்றியது. சின் வம்சத்தின் அதிகாரபூர்வ எழுத்துமுறையாக இது அமைந்தது. சின் வம்சத்தைத் தொடர்ந்த ஹான் அரசமரபிலும் அலங்கார செதுக்கல்களுக்கும் முத்திரிகளுக்கும் இந்த வரிவடிவம் பரவலாகப் பயன்படுத்தப்பட்டது.

தற்காலத்தில் பெரும்பான்மையினரால் இந்த வரிவடத்தை வாசிக்க மாட்டர்கள்.
# பன்னாட்டு ஒலிப்பியல் அரிச்சுவடி

| பன்னாட்டு ஒலிப்பியல் அரிச்சுவடி  |
| --- |
|  |
| எழுத்து முறை வகை |  Partially featural alphabet
 |
| காலக்கட்டம் | 1888-இலிருந்து தற்போது வரை |
| மொழிகள் | Used for phonetic and phonemic transcription of any language |
| தொடர்புடைய எழுத்து முறைகள் |
| மூல முறைகள் | Romic alphabet* Phonotypic alphabet
	+ பன்னாட்டு ஒலிப்பியல் அரிச்சுவடி
 |
|

பன்னாட்டு ஒலிப்பியல் அரிச்சுவடி- 2015.(The International Phonetic Alphabet (revised to 2015))
**பன்னாட்டு ஒலிப்பியல் அரிச்சுவடி** (*International Phonetic Alphabet*) உலகில் பேசப்படும் மொழிகளின் பலுக்கல்களை (ஒலிப்புகளை) ஒரு சீர் முறையின்கீழ் எழுதுவதற்காக இலத்தீன் அரிச்சுவடியை மையமாகக் கொண்டு பன்னாட்டு ஒலிப்பியல் குழுமத்தால் ஆக்கப்பட்ட முறைமை ஆகும். பன்னாட்டு ஒலிப்பியல் அரிச்சுவடி அந்நிய மொழி கற்கும் மாணவர்கள், அதை கற்பிக்கும் ஆசிரியர்கள், மொழியியலாளர்கள், பேச்சுப் பயிற்சி அளிப்பவர்கள், பாடகர்கள், நடிகர்கள், மொழி பெயர்ப்பாளர்கள், அகரமுதலி ஆக்கர்கள் போன்றோரால் பயன்படுத்தப்படுகிறது.

பன்னாட்டு ஒலிப்பியல் அரிச்சுவடி, பேசும் போது சொல் ஒலிப்பில் தோன்றும் ஏற்ற இறக்கம், நிறுத்தலிடங்கள் போன்ற மாற்றங்களை காட்டுவதற்கு மட்டுமே பயன்படுத்தப்படுகிறது. பேசும் போது இருக்கவேண்டிய பற்களின் நிலை, நாவின் நிலை போன்றவற்றைக் குறிக்க பன்னாட்டு ஒலிப்பியல் அரிச்சுவடி நீட்சிகள் பயன்படுத்தப்படுகின்றன.

2007 ஆண்டின்படி 107 எழுத்துக்களும் 56 குறியீடுகளும் பன்னாட்டு ஒலிப்பியல் அரிச்சுவடியில் காணப்படுகின்றன. எழுத்துக்களின் இணைப்போ அல்லது நீக்கமோ பன்னாட்டு ஒலிப்பியல் குழுமத்தால் மேற்கொள்ளப்படுகிறது.

## மேற்கோள்கள்
# ஹிரகனா எழுத்துக்கள்

**இறகனா எழுத்து**(Hiragana (கன்ஜி எழுத்து முறையில்: 平仮名) ஜப்பான் மொழியிலுள்ள மூன்று எழுத்து வடிவங்களில் ஒன்றாகும். மற்றவை *கட்டகனா*, *கன்ஜி* எழுத்து முறைகள் ஆகும். *கனா* என்பது ஜப்பானியஉயிர்மெய் எழுத்துக்களைக் குறிப்பிடும் முறைக்கான பொதுப்பெயர்.

|  |  |
| --- | --- |
| உயிரெழுத்து | யூன் |
| あ *அ* | い *இ* | う *உ* | え *எ* | お *ஒ* | (ய) | (யு) | (யொ) |
|  |
| か *க* | き *கி* | く *கு* | け *கெ* | こ *கொ* | きゃ *கிய* | きゅ *கியு* | きょ *கியொ* |
| さ *ச* | し *ஷி* | す *சு* | せ *செ* | そ *சொ* | しゃ *ஷ* | しゅ *ஷு* | しょ *ஷொ* |
| た *த* | ち *ச்சி'* | つ *ட்சு* | て *தெ* | と *தொ* | ちゃ *cha* | ちゅ *chu* | ちょ *cho* |
| な *ன* | に *னி* | ぬ *னு* | ね *னெ* | の *னொ* | にゃ *ன்ய* | にゅ *ன்யு* | にょ *ன்யொ* |
| は *ஹ* | ひ *ஹி* | ふ *ஃபு* | へ *ஹெ* | ほ *ஹொ* | ひゃ *ஹிய* | ひゅ *ஹியு* | ひょ *ஹியொ* |
| ま *ம* | み *மி* | む *மு* | め *மெ* | も *மொ* | みゃ *மிய* | みゅ *மியு* | みょ *மியொ* |
| や *ய* |  | ゆ *யு* |  | よ *யொ* |  |
| ら *ர* | り *ரி* | る *ரு* | れ *ரெ* | ろ *ro* | りゃ *ரிய* | りゅ *ரியு* | りょ *ரியொ* |
| わ *வ* | ゐ *வி* |  | ゑ *வெ* | を *ஒ/வொ* |  |
|  | ん *ன்* |  |
|  |
| が *ga* | ぎ *gi* | ぐ *gu* | げ *ge* | ご *go* | ぎゃ *gya* | ぎゅ *gyu* | ぎょ *gyo* |
| ざ *za* | じ *ji* | ず *zu* | ぜ *ze* | ぞ *zo* | じゃ *ja* | じゅ *ju* | じょ *jo* |
| だ *da* | ぢ *(ji)* | づ *(zu)* | で *de* | ど *do* | ぢゃ *(ja)* | ぢゅ *(ju)* | ぢょ *(jo)* |
| ば *ba* | び *bi* | ぶ *bu* | べ *be* | ぼ *bo* | びゃ *bya* | びゅ *byu* | びょ *byo* |
| ぱ *pa* | ぴ *pi* | ぷ *pu* | ぺ *pe* | ぽ *po* | ぴゃ *pya* | ぴゅ *pyu* | ぴょ *pyo* |

## பயன்பாடு

ஹிரகனா எழுத்துக்கள் மூலம் குறில்-நெடில் வேறுபாட்டை காண்பித்தால் இயலாது, ஆனால் இவ்வேறுபாடுகள் ஜப்பானிய மொழியில் முக்கியமானவை. எனவே நெடில் வடிவங்களை குறிக்க சில ஹிரகனா எழுத்துக்கள் சேர்த்து எழுதப்படுகின்றன. உதாரணமாக, ஏ ஒலியை குறிக்க 'எ'கர ஹிரகனா எழுத்துக்களுக்கு பிறகு 'இ' சேர்த்துக்கொள்ளப்படுகிறது(சென்சே-せんせい(சென்செஇ). சென்சே என்றால் ஆசிரியர் என்று பொருள்). ஓ ஒலியை குறிக்க 'ஒ'கர ஹிரகனா எழுத்துக்களுக்கு பிறகு 'உ' சேர்க்கப்படுகிறது.(டோக்யோ - とうきょう(டொஉக்யொஉ)).

கன்ஜி எழுத்துக்களின் உச்சரிப்ப்பை குறிப்பதற்காக கன்ஜி எழுத்தகளின் மீது சிறிய அளவில் ஹிரகனா எழுத்துக்களை எழுதுவர். இதை **ஃபுரிகனா(Furigana)** என குறிப்பிடுவர். ஹிரகனா பெரும்பாலும் சீன-ஜப்பானிய சொற்களை எழுதவே பயன்படுத்தப்படுகிறது. வேற்றுமொழிச் சொற்களை எழுத கட்டகனா உபயோகப்படுத்தப்படுகிறது.
# ஹான் சீனர்

ஹான்
Han
(漢族 or 汉族)| மொத்த மக்கள்தொகை |
| --- |
| **1,310,000,000** உலக மக்கள் தொகையில் 19.73% (அண்ணளவாக) |
| குறிப்பிடத்தக்க மக்கள்தொகை கொண்ட பகுதிகள் |
|  சீனா | 1,207,541,842 |
| --  ஆங்காங் | 6,593,410 |
| --  மக்காவு | 433,641 |
|  சீனக் குடியரசு (தாய்வான்) | 22,575,365 |
|  சிங்கப்பூர் | 2,684,936 |
|       தாய்லாந்து | 7,053,240 |
|       மலேசியா | 6,590,500 |
|       ஐக்கிய அமெரிக்கா | 3,376,031 |
|       இந்தோனேசியா | 2,832,510 |
|       கனடா | 1,612,173 |
|       பெரு | 1,300,000 |
|       வியட்நாம் | 1,263,570 |
|       பிலிப்பீன்சு | 1,146,250 |
|       மியான்மர் | 1,101,314 |
|       உருசியா | 998,000 |
|       ஆத்திரேலியா | 614,694 |
|       சப்பான் | 519,561 |
|       கம்போடியா | 343,855 |
|       ஐக்கிய இராச்சியம் | 296,623 |
|       பிரான்சு | 230,515 |
|       இந்தியா | 189,470 |
|       லாவோஸ் | 185,765 |
|       பிரேசில் | 151,649 |
|       இத்தாலி | 145,000 |
|       நெதர்லாந்து | 144,928 |
|       தென் கொரியா | 137,790 |
|       நியூசிலாந்து | 147,570 |
|       செர்பியா | over 100,000 |
|       அயர்லாந்து | 11,218 |
| மொழி(கள்) |
| சீன மொழிகள் |
| சமயங்கள் |
| பெரும்பான்மையோர் மகாயான பௌத்தம் மற்றும் டாவோயிசம். சிறு தொகை கிறிஸ்தவர்கள், கன்பூசியம் மற்றும் Chinese folk religion ஆகியவற்றின் பின்புலத்தோர். |

**ஹான் சீனர்** எனப்படுவோர் சீனாவில் வாழுகின்ற ஒரு இனக்குழுவினர் ஆவர். இவர்கள் சீனாவின் பெரும்பான்மை இனத்தவர். உலக மக்களில் மிகப் பெரிய தனி இனக்குழுவினரும் இவர்களே. சீனாவின் மக்கள்தொகையில் இவர்கள் 92% ஆகவும், உலக மக்கள் தொகையில் 20% ஆகவும் இவர்கள் உள்ளனர். இவர்களுக்குள் உள்ள துணைக் குழுக்களிடையே குறிப்பிடத்தக்க மரபியல், மொழி, பண்பாட்டு மற்றும் சமூக வேறுபாடுகள் காணப்படுகின்றன. இதற்கு ஆயிரக்கணக்கான ஆண்டுகளாக இடம்பெற்ற, பல்வேறு இனக்குழுவினரதும், பழங்குடிகளினதும், புலப்பெயர்வு, இனக்கலப்பு என்பன காரணங்களாகக் காட்டப்படுகின்றன.

## உசாத்துணை
# எழுத்து

எழுதுவதைக் காட்டும் ஒரு படம்
**எழுத்து** அல்லது **எழுதுதல்** (*writing*) என்பது, ஒரு தொகுதி குறியீடுகளைப் பயன்படுத்தி மொழியை வரிவடிவில் வெளிப்படுத்துவதற்கான ஒரு முறையாகும். இக்குறியீடுகளின் தொகுதி எழுத்து முறைமை எனப்படுகிறது. இது, வரைதல்கள், ஓவியங்கள் போன்ற படவடிவங்களிலிருந்தும், மொழியைப் பதிவுசெய்யப் பயன்படும் காந்தநாடா போன்ற வரிவடிவம் அல்லாத பிற வடிவங்களிலிருந்தும் வேறுபடுகின்றது. கணக்கு வைத்துக் கொள்ளவேண்டிய தேவை காரணமாகவே "எழுத்து" தோன்றியது எனப்படுகிறது. கி.மு. நான்காம் நூற்றாண்டளவில் மெசொப்பொத்தேமியாவில் வணிகத்தினதும், நிர்வாகத்தினதும் சிக்கல்தன்மை, நினைவாற்றலின் வலுவையும் தாண்டி வளர்ந்தபோது எழுத்து, வணிகப் பரிவர்த்தனைகளைப் பதிவு செய்வதற்கான நம்பத்தகுந்த ஒரு நிரந்தர வடிவமாக உருவானது. பண்டைய எகிப்திலும், மெசொப்பொத்தேமியாவிலும், காலத்தைப் பதிவு செய்வதற்காகவும், வரலாற்று மற்றும் சூழலியல் நிகழ்வுகளைப் பதிவுசெய்வதற்கான அரசியல் தேவைகளுக்காகவுமே எழுத்து தோற்றம் பெற்றிருக்கலாம் எனக் கருதப்படுகிறது.

சுருங்கக் கூறின், சொல் என்பது 'ஒலியின் வரி வடிவமே' ஆகும். வையகத்தில் உள்ள பெரும்பாலான ஒலிகளுக்கு எழுத்துகள் உள்ளன. பல ஒலிகளுக்கு எழுத்துகளே இல்லை எனலாம் (உம். யானையின் பிளிறல் ஒலி. மாடுகளை அதட்டி ஓட்டும் ஒலி).

## தகவல்களைப் பதிவு செய்வதற்கான வழிமுறைகள்

ஒப்பந்தங்கள், சட்டங்கள், கட்டளைகள் போன்றவற்றைப் பதிவு செய்து கொள்வதற்கான வல்லமையை எழுத்து வழங்குகிறது என்பது எச். சி. வெல்சு அவர்களின் வாதம். இது, நாடுகள் பழைய நகர நாடுகளிலும் பெரிதாக வளர்வதற்கு உதவியது. தொடர்ச்சியான வரலாற்று உணர்வைப் பெறுவது இதன் மூலம் சாத்தியமாகியது. அரசனுடைய அல்லது மதகுருவுடைய ஆணைகள் அவர்களது கண்களால் காணமுடியாததும் காதுகளால் கேட்க முடியாததுமான பெருந்தொலைவு செல்வது சாத்தியமாகியதுடன், அவர்களது வாழ்நாளைக் கடந்து நிலை பெறக் கூடியதாக இருந்தது.

### எழுத்து முறைமைகள்

எழுத்து முறைமை, அதாவது எழுதும் முறைகள் நான்கு வகைப்படுகின்றன. அவை, பட எழுத்து முறை, அசையெழுத்து முறை, அகரவரிசை முறை, featural முறை என்பன. இன்னொரு வகையான கருத்தெழுத்து முறை ஒரு மொழியை முழுமையாகப் பிரதிநிதித்துவப் படுத்தும் அளவுக்கு வளரவில்லை. ஆறாவது வகையான ஓவியஎழுத்து முறையும் தன்னளவில் ஒரு மொழியைப் பிரதிநிதித்துவம் செய்யும் அளவுக்குப் போதியதல்ல. ஆனால், படவெழுத்து முறையின் ஒரு முக்கியமான உறுப்பாக இஃது உள்ளது.

## குறிப்புகள்
# அசையெழுத்து முறை

**அசையெழுத்து முறை** (Syllabary) என்பது, சொற்களை உருவாக்கும் அசைகளைக் குறிக்கும் எழுத்துக் குறியீடுகளின் தொகுதி ஆகும். அசையெழுத்து முறையில் உள்ள ஒரு குறியீடு அசையெழுத்து எனப்படும். இது, ஒரு மெய்யொலியும் அதைத் தொடர்ந்து வரும் உயிரொலியும் சேர்ந்த ஒரு தொகுதியையோ அல்லது ஒரு தனி உயிரொலியையோ குறிக்கும். இவை CV அல்லது V என்னும் வடிவங்களில் அமையும். CVC, CV-இன்னோசை போன்ற வடிவங்களிலும் அசையெழுத்துக்கள் அமைவது உண்டு.

## மேற்கோள்கள்
# உச்சரிப்பு

**உச்சரிப்பு** என்பது ஒரு மொழியை எவ்வாறு பேசுவது அல்லது ஒரு மொழியின் வார்த்தைகளை எவ்வாறு உச்சரிப்பது என்பதாகும்.
எந்தவொரு மொழியிலும் வார்த்தைகளுக்கென உதடுகள் குவித்து, வாயின் நடுவில் இருந்து தொண்டையிலிருந்து மற்றும் வயிற்றிலிருந்து உருவாக்கும் ஒலிகளே, உச்சரிப்பு அல்லது பலுக்கல் எனப்படும். ஒரு வார்த்தை பல்வேறு வகைகளில் பல்வேறு பிரிவினரால் உச்சரிக்கப்படுகின்றது. எழுத்துக்களைச் சரியாக உச்சரிக்கவில்லையெனில் சொற்களின் பொருள்கள் வேறுபட்டுவிடும். நாம் பேசுவதன் கருத்தைப் பிறர் தெளிவாக உணர்ந்துகொள்ள நாம் சொற்களில் உள்ள எழுத்துக்களைச் சரியாக உச்சரித்தல் அவசியமாகும்.

ஒருவன் ஒரு மொழியை உச்சரிப்பது என்பது அவனுடைய உடல் அமைப்பு, வாழும் சூழல், தட்ப வெட்ப நிலைகள் போன்ற பல காரணிகளைப் பொருத்து வேறுபடும்.

## தமிழ் உச்சரிப்பு முன்னேற பங்களித்தவர்கள்

1871-1931 ஆகிய இடைப்பட்ட காலத்தில் வாழ்ந்த பொறியியல் அறிஞராகவும், தமிழறிஞராகவும் இருந்த பா. வே. மாணிக்க நாயக்கர் தமிழ் உச்சரிப்பு (Tamil Phonology) என்னும் தலைப்பில் அமைந்த சொற்பொழிவுகளை தமிழ் நாட்டின் பல ஊர்களிலும் நிகழ்த்தியுள்ளார்.

## மொழியை உச்சரிப்பதில் உடல் பாகங்களின் பங்கு

### ஒலி பிறக்கும் இடங்கள்

* மார்பு
* கழுத்து
* மூக்கு
* ஒட்டுமொத்தத் தலை

### ஒலி வெளிப்படும் இடங்கள்

* பல்
* உதடு
* நாக்கு
* அண்ணம்

## தொடர்புடைய பணி வாய்ப்புகள்

* பேச்சு மற்றும் உச்சரிப்பு பயிற்சியாளர்

## தொடர்புடைய விடயங்கள்

* உதடு படாத சப்தங்களைக்(எ.கா.: க,ங,ச,ஞ, போன்றவை) கொண்ட வார்த்தைகளாலேயே ஆன ராமாயணம் ஒன்றை ஒருத்தர் எழுதியிருக்கிறார். அதற்கு 'நிரோஷ்ட ராமாயணம்'என்று பெயர்.

## இவ‍ற்றையும் காண்க

* பா. வே. மாணிக்க நாயக்கர்

## உசாத்துனைகள்
# கடன்சொல்

**கடன்சொல்** (loan word) என்பது, குறித்த ஒரு மொழியில், இன்னொரு மொழியில் இருந்து பெற்று மொழிபெயர்ப்புச் செய்யாது அப்படியே பயன்படுத்தப்படும் சொல்லைக் குறிக்கும். சொல்லைக் கொடுக்கும் மொழி கொடைமொழி எனவும், பெற்றுக்கொள்ளும் மொழி பெறுமொழி எனவும் அழைக்கப்படுகின்றன.

## கடன்பெறுவதற்கான சூழல்கள்

வெவ்வேறு மொழிகளைப் பேசுவோர் ஒருவருடன் ஒருவர் தொடர்பு கொள்ளும்போது, ஒரு மொழிச் சொல் இன்னொரு மொழியில் கலப்பது இயல்பானது. அயலில் உள்ள வெவ்வேறு மொழியினர் கலந்து பழகுவதனாலும், பண்பாட்டுத் தொடர்புகளினாலும், குறுகியதூர, தொலைதூர வணிகங்களினாலும், இடப்பெயர்வுகள் மூலமும், படையெடுப்பு, அரசியல் ஆதிக்கம் என்பவற்றாலும் இவ்வாறான மொழிக்கலப்புகள் ஏற்படுவதற்கான வாய்ப்புகள் ஏற்படுகின்றன.

## சொற்களைக் கடன்பெறுவதற்கான காரணங்கள்

முதன்மையாக இரண்டு நோக்கங்களுக்காகச் சொற்கள் கடன்வாங்கப்படுவதாக ஆய்வாளர்கள் கூறுகின்றனர்.

1. தேவை நோக்கம்
2. கௌரவ நோக்கம்

ஒரு மொழியைப் பேசுவோர் இன்னொரு மொழிபேசும் மக்களிடம் இருந்து ஏதாவது புதிய பொருளையோ, புதிய கருத்துருக்களையோ அறிந்துகொள்ளும்போது அவற்றைக் குறிப்பதற்குச் சொற்கள் தேவைப்படுகின்றன. சிலவேளைகளில், இப்பொருட்களையும், கருத்துருக்களையும் மட்டுமன்றி அவற்றுக்கான சொற்களையும் அவற்றை அறிமுகப்படுத்தியவர்களிடம் இருந்தே பெற்றுக்கொள்கின்றனர். இது தேவை நோக்கத்துக்காகச் சொற்களைக் கடன் பெறும் வகையாகும். மிகப் பழைய காலத்திலேயே இந்து, பௌத்த, சமண மதக் கருத்துக்கள் தமிழ் மக்களிடையே அறிமுகமான காலத்தில் அவற்றைத் தமிழில் வெளிப்படுத்துவதற்கான சொற்களும், சமசுக்கிருதம், பிராகிருதம் ஆகிய மொழிகளில் இருந்து பெற்றுக்கொள்ளப்பட்டன. இதுபோலவே அண்மைக்காலத்தில் மேனாட்டவர் அறிவியல், தொழில்நுட்பத் துறைகளில் முன்னிலை வகிப்பதன் காரணமாக, அவர்களின் கண்டுபிடிப்புக்களும், புத்தாக்கப் பொருட்களும் அவற்றுக்கான பிறமொழிப் பெயர்களுடனேயே கீழைநாடுகளைச் சென்றடைகின்றன. தமிழிலும், கார், பஸ், ரேடியோ, பல்ப் போன்ற சொற்கள் தமிழில் கலந்தன.

*சோறு* என்னும் நல்ல தமிழ்ச் சொல் இருக்க *சாதம்* என்னும் சமசுக்கிருதச் சொல்லைப் பயன்படுத்துவதும், *நூல்*, *பொத்தகம்* போன்ற சொற்கள் இருக்க *புக்* என்று ஆங்கிலச் சொல் பயன்படுவதும் கௌரவ நோக்கத்துக்கான கடன்வாங்கல் ஆகும்.

## குறிப்புகள்

## உசாத்துணைகள்

* கருணாகரன், கி., ஜெயா, வ., மொழியியல், மெய்யப்பன் பதிப்பகம், சிதம்பரம், 2007.
* Campbell, Lyle., Historical Linguistics - An Introduction, The MIT Press, Cambridge, Massachusets, 2006.
# சீன எழுத்துக்கள்

**சீன எழுத்துக்கள்** (**漢字**), சீன மொழியில் **ஹான்சு** (Hànzì), கொரிய மொழியில் **ஹான்ஜா** (Hanja), ஜப்பானிய மொழியில் **கன்ஜி** (Kanji) பண்டைய காலத்தில் சீனாவில் ஆக்கப்பட்ட எழுத்துக்கள் ஆகும். தொடக்கத்தில் சீன மொழியை எழுதுவதற்காகப் பயன்பட்டது. ஆனால் பின்னர் கொரியா, ஜப்பான், வியத்னாம் முதலிய வெளிநாடுகளில் சிறிது மாற்றி அமைக்கப்பட்டு பயன்பட்டு வந்தது. இந்த நாடுகள் சாதாரணமாக "ஹன் எழுத்து எல்லை" என்று அடிக்கடி அழைக்கப்பட்டுள்ளன. இந்த நாடுகளுள் சீனாவைத் தவிர பிற நாடுகளிலும் ஒவ்வொரு பண்பாட்டிற்கு உரிய புதிய ஹன்ஜி எழுத்துக்கள் சில ஆக்கப்பட்டன.

சாதாரணமாக ஒரு எழுத்துக்கு ஒரு பொருள் இருக்கிறது. எனவே ஒரு பொருளுக்கு ஒரு எழுத்து இருக்கிறது. அதனால் எழுத்துக்கள் எண் மொத்தம் 50,000 க்கும் மேலாக உள்ளது.

தற்காலத்தில் ஹன்ஜி எழுத்து சீனா, தைவான், ஜப்பான், தென் கொரியா, சிங்கப்பூரில் பயன்பட்டுள்ளது. ஒவ்வொரு நாட்டு அரசும் இவ்வெழுத்தின் பயன்பாட்டிற்கு விதவிதமான சட்டங்களை அமைத்துள்ளததனால் எழுத்து தோற்றத்துக்கு மாறுபாடு இருக்கிறது. **சிக்கலானது, எளிமையானது** முதலிய விதம் உள்ளது. தென் கொரியாவிலும் ஜப்பானிலும் தங்கள் நாட்டு எழுத்துடன் கலப்பாக ஹன்ஜி எழுத்துக்கள் பயன்பட்டுள்ளது.

ஜப்பானில் பயன்படுத்தப்படும் ஹன்ஜி எழுத்துக்களை ஜப்பானிய மொழியின் கன்ஜி என அழைப்பர். கொரிய மொழியில் பயன்படுத்தப்படும் இவ்வெழுத்துக்களை ஹன்ஜா என கொரிய மொழியில் அழைக்கின்றனர். சென்ற நூற்றாண்டுகளின் வியத்நாமிய மொழியினை எழுத உபயோகிக்கப்பட்ட சீன எழுத்துக்கள் Chữ Nôm என வியத்நாமிய மொழியில் கூறுகின்றனர்.

வட கொரியா, வியத்நாம் முதலிய நாட்டில் இப்பொழுது ஹன் எழுத்து பயன்படவில்லை. ஆனால் முன்காலத்தில் ஹன்ஜி எழுத்தை பயன்படுத்த நாட்டு மொழியில் ஹன்ஜி எழுத்துடன் வந்த வார்த்தைகள் மிகவும் அதிகமாக தங்கியிருக்கின்றன.

ஹன்ஜி எழுத்தின் ஒவ்வொரு உச்சரிப்பும், இடத்தாலும் காலத்தாலும் மாறி வந்தது. ஆனால், அதன் பொருள்கள் மாறவில்லை. அதனால் வேறு மொழியை பேசுகிற மக்களும் இவ்வெழுத்தை எழுதி தெரிவிக்க வேண்டியதை தெரிவிக்க முடியும். எடுத்துக்காட்டாக, ஒரு ஜப்பானியருக்கு சீன மொழி புரியாது என்றாலும் ஹன் எழுத்தை தாளில் எழுதி சீனமொழிக்காரருக்கு பேச வேண்டியதை தெரிவிக்க முடியும்.

■சிக்கலானது, ■எளிமையானது, ■ஜப்பானது, ■நிறுத்திவிட்ட நாடுகள்
# மெய்சி மீள்விப்பு

| சப்பானின் வரலாறு  |
| --- |
|
The Meiji Emperor, moving from கியோத்தோ to Tokyo, end of 1868. |
| * பழையகற்காலம் 35000–14000 BC
* சோமோன் காலம் 14000–400 BC
* யயோய் காலம் 400 BC–250 AD
* கொஃபுன் காலம் 250–538
* அசுக்கா காலம் 538–710
* நாரா காலம் 710–794
* எய்யன் காலம் 794–1185
* கமக்குரா காலம் 1185–1333
* நன்போக்கு-சோ காலம்1333–1392
	+ கென்மு மீள்விப்பு 1333–1336
* முரோமச்சி காலம் (Ashikaga period) 1336–1573
	+ செங்கோக்கு காலம்
* அசூச்சி-மொமோயாமா காலம் 1568–1603
	+ நன்பான் வணிகம்
* எடோ காலம் (Tokugawa period) 1603–1868
	+ பாக்குமட்சு 1853–1868
* பாக்குமட்சு (Prewar Japan) 1868–1945
	+ மெய்சி காலம் 1868–1912
	+ தாய்சோ காலம் 1912–1926
		- உலகப்போர் 1 இல் சப்பான்
	+ சோவா காலம் (constitutional:1926–1945. nominal:1926-1989)
		- சப்பானிய இராணுவவாதம்
* போருக்குப் பிந்திய சப்பான் 1945–present
	+ Occupation of Japan 1945–1952
	+ Post-Occupation Japan 1952–1989
	+ எய்செய் காலம் 1989–present
 |
| * பொருளாதார வரலாறு
* கல்வி வரலாறு
* படைத்துறை வரலாறு
* கடற்படை வரலாறு
* நிலநடுக்க வரலாறு
 |
|
Glossary இந்தப் பெட்டி: * பார்
* உரை
* தொகு
 |

**மெய்சி மீள்விப்பு** (明治維新, *Meiji Ishin*?) என்பது, 19 ஆம் நூற்றாண்டின் பின்னரைப் பகுதியில், சப்பானிய அரசியல், சமூக அமைப்பு ஆகியவற்றில் ஏற்பட்ட பெரும் மாற்றங்களை உருவாக்கிய தொடரான நிகழ்வுகளைக் குறிக்கின்றது. இந்நிகழ்வுகள் இடம்பெற்ற காலம், எடோ காலப்பகுதியின் பிற்பகுதியையும், மெய்சி காலப்பகுதியின் முற்பகுதியையும் உள்ளடக்கியது.

## கூட்டணி

1866 ஆம் ஆண்டில், சட்சுமா பகுதியின் தலைவரான சாய்கோ தாக்காமோரியும், சோசூ பகுதியின் தலைவர் கிடோ தக்கயோசியும் இனைந்து உருவாக்கிய சட்சுமா-சோசூ கூட்டணியே மெய்சி மீள்விப்புக்கான அடிப்படையாக அமைந்தது எனலாம். இவ்விரு தலைவர்களும் பேரரசர் கோமேய்க்கு ஆதரவு வழங்கினர். சாக்கோமோட்டோ ரியோமா என்பவர் அப்போது ஆட்சியில் இருந்த தொக்குகாவா சொகுனாட்டே அரசை எதிர்ப்பதற்காகவும், பேரரசரின் ஆட்சியை மீள்விப்பதற்காகவும் இவர்களை ஒன்றிணைத்தார். 1867 ஆம் ஆண்டு சனவரி 30 ஆம் தேதி பேரரசர் கோமெய் காலமானதைத் தொடர்ந்து அதே ஆண்டு பெப்ரவரி மூன்றாம் தேதி அவரது மகன் பேரரசர் மெய்சி அரியணை ஏறினார். இக் காலப்பகுதியில் சப்பான் நிலப்பிரபுத்துவச் சமூக அமைப்பிலிருந்து, முதலாளித்துவப் பொருளாதார அமைப்புக்கு மாற்றம் பெற்றதுடன் அதனை மேனாட்டுச் செல்வாக்குக்குள் கொண்டுவந்தது.
# பின்யின்

சீனா, ஏய்னான், செங்சா நகரில் பின்யின் எழுத்துகளைக் கொண்ட மழலையர் பள்ளி நுழைவாயில்
**பின்யின்** (ஆங்கிலம்: **Hanyu Pinyin**) என்பது சீர்தரம் செய்யப்பட்ட மாண்டரின் சீன மொழியின் (*Standard Mandarin Chinese*) பலுக்கலை (சொல் ஒலிப்புகளை) ரோமன் எழுத்துக்களைக் கொண்டு எழுதும் முறையாகும் (*Romanization*). ரோமன் எழுத்துக்கள் சீன மொழியின் ஒலிப்புகளை தருவதற்காகப் பயன்படுகின்றதே தவிர, பின்யின் முறை சீனமொழியை ஆங்கிலப் படுத்துவதன்று.

பின்யின் முறையானது, ரோமன் எழுத்துக்களை அறிந்தவர்கள் சீன மொழியைக் கற்க உதவுகின்றது. **பின்யின்** என்னும் சொல்லில் உள்ள **பின்** என்னும் சொற்பகுதி எழுத்து என்பதனையும், **யின்** என்னும் சொற்பகுதி ஒலி என்பதனையும் குறிக்கும். பரவலாக அறியப்பட்ட சிறு மாறுபாடுடைய பின்யின் முறையை *ஆன்யூ பின்யின்* (*Hanyu Pinyin* (*Hànyǔ Pīnyīn*) என அழைக்கின்றனர்.

ஆன்யூ பின்யின் முறையினை சீனாவின் அரசு 1958-இல் ஏற்றுக் கொண்டு 1979-இல் பின்பற்றத் தொடங்கியது. இம்முறை அதற்கு முந்தைய ரோமன் எழுத்து முறைகளாகிய வேடு-கைல்ஸ் (*Wade–Giles*) முதலியவற்றை நீக்கி முன்வைக்கப்பட்டது. பின்யின் முறை சீர்தரத்திற்கான அனைத்துலக நிறுவனத்தின் (ஐஎஸ்ஓ ISO) ஏற்பும் பெற்றது (ISO-7098:1991). சிங்கப்பூர் அரசாலும் ஏற்றுக் கொள்ளப்பட்டது.ref name="ISO1982">"ISO 7098:1982 – Documentation – Romanization of Chinese". Retrieved 2009-03-01.</ref>

## முதலெழுத்துக்கள்

*கவனிக்க: கீழே தரப்படும் தகவல்கள் உறிதிப்படுத்தப்படவேண்டும்.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Bilabial | Labio- dental | Co- articulated | Alveolar | Retroflex | Alveolo- palatal | Palatal | Velar |
| Plosive | [p] b போவ் | [pʰ] p பாவ் |  |  | [t] d டு | [tʰ] t ரு |  |  |  | [k] g ஹ | [kʰ] k க |
| Nasal | [m] m மாவ் |  |  | [n] n நாவ் |  |  |  |  |
| Affricate |  |  |  | [ts] z ட்சு | [tsʰ] c ர்சு | [ʈʂ] zh ஜுழ் | [ʈʂʰ] ch சுழ் | [tɕ] j ஜி | [tɕʰ] q சீ |  |  |
| Fricative |   | [f] f ஃபவ் |  | [s] s ச | [ʂ] sh ஷுழ் | [ʐ] 1 r ர் | [ɕ] x ஷீ |  | [x] h ஹ |
| Approximant |   |   | [w]2 w வு |   | [ɻ] 1 ழ் |  | [j] 3 y யா |  |
| Lateral approximant |  |  |  | [l] l லு |  |  |  |  |

## முடிவெழுத்துக்கள்

## மேற்கோள்கள்

## வெளி இணைப்புகள்

* Little Pinyin App 1.0 online பரணிடப்பட்டது 2009-07-06 at the வந்தவழி இயந்திரம்
* New Edition Hanyu Pinyin Syllable Table பரணிடப்பட்டது 2009-01-24 at the வந்தவழி இயந்திரம்
*
*
* Convert Chinese to Pinyin
*  Centre for Teaching Chinese as a Foreign Language - CTCFL - Pinyin Pronunciation
*  பின்யின் பயிற்சி
*  பரணிடப்பட்டது 2007-01-27 at the வந்தவழி இயந்திரம்
*  The Three “NOTs” of Hanyu Pinyin
# உருபன்

உருபனியலில், **உருபன்** என்பது பொருள் குறித்து நிற்கும் மிகச் சிறிய மொழியியல் அலகு ஆகும். ஒவ்வொரு சொல்லும் ஒன்று அல்லது ஒன்றுக்கு மேற்பட்ட உருபன்களால் ஆனது. ஒரு சொல்லின் பொருளை அறிய உருபன்களை பிரித்து அவற்றின் பொருள்களை அறிதல் உதவும்.

பேச்சு மொழியில் உருபன்கள், மொழியியல் அடிப்படையில் வேறுபடுத்தப்படக்கூடிய ஒலியின் மிகச் சிறிய அலகான ஒலியன்களால் ஆனவை. உருபன், சொல் ஆகியவற்றுக்கிடையே நெருங்கிய தொடர்பு இருந்தபோதும், இவ்விரு கருத்துருக்களும் ஒன்றிலிருந்து ஒன்று வேறுபட்டவை. பல ஒலியன்கள், தனிச் சொல்லாக நின்று பொருள்தரமாட்டா. உருபன் ஒன்று தனியாகவோ அல்லது ஒன்றுக்கு மேற்பட்ட உருபன்கள் சேர்ந்தோ சொல்லை உருவாக்குகின்றன. எடுத்துக்காட்டாக:

**வாழ்** ஒரு உருபன்
**கிறு** ஒரு உருபன்
**ஆன்** ஒரு உருபன்
இம்மூன்று உருபன்களும் சேர்ந்து **வாழ்கிறான்** (வாழ் + கிறு + ஆன்) என்னும் சொல்லை உருவாக்குகின்றன. இச்சொல்லை உருவாக்கிய உருபன்களில் *வாழ்* என்ற உருபன் தனியாக நின்றும் பொருள்தரும் சொல்லாகக்கூடியது. ஆனால், *கிறு* என்னும் உருபனோ அல்லது இச்சொல்லில் வரும் பொருளில் *ஆன்* என்னும் உருபனோ தனித்துப் பொருள் குறிக்கும் ஆயினும் தனிச் சொல்லாவதில்லை. *கிறு* என்பது தனிச் சொல்லாகாவிட்டாலும் அது நிகழ் காலப் பொருள் குறித்து நிற்பதனால் அது ஒரு *உருபன்* எனப்படுகிறது. இவ்வாறே *ஆன்* என்பது ஆண்பால் குறித்து நிற்பதால் அதுவும் *உருபன்* ஆகிறது. இவ்வாறு தனித்தே சொல்லாகக்கூடிய உருபன்கள் *கட்டற்ற* (free) உருபன்கள் எனவும், அவ்வாறில்லாது இன்னொரு உருபனுடன் சேரும்போதே சொல் ஆகக்கூடிய உருபன்கள் *கட்டுற்ற* (bound) உருபன்கள் எனவும் வழங்கப்படுகின்றன.

## மேற்கோள்கள்